Чуждестранни звезди на „Левски“: Теренът в Русе е потресаващ - Вестник Утро
Футбол | От: Георги Христов | 12 август 2018, 22:33 | коментара | Брой: 8393
Холандският футболист на "Левски" Жерсон Кабрал сипа сол в раната след мача срещу "Дунав".
"Теренът беше потресаващ. Това ужасно игрище измъчи и двата отбора. През първото полувреме не бяхме на нужното ниво. Сами си направихме мача труден, а "Дунав" усети, че има шанс да стори нещо. Благодаря на Бога, че вкарах гол, а след това имахме време и за обрат. Стоянович е треньор, който влага страст в работата си", каза Кабрал.
"Комплименти" за терена на Градския стадион в Русе не спести и исландецът в "Левски" Холмар Ейолфсон,
"Тревата не беше в добро състояние, като цяло условията за игра бяха лоши. Разликата между Славиша Стоянович и Делио Роси е, че новият ни треньор говори добър английски. Така се разбираме по-добре. Победата бе много важна, радвам се, че вкарах гол", коментира исландецът.
Други футболисти на "Левски" също се оплакаха колко било тежко да се играе футбол на подобен терен.